नगर परिषद ने तोड़ा विश्राम गृह आक्रोशित लोगों ने लगाया जाम
नागरिकों ने एडीएम बीके चांदोलिया को दिया ज्ञापन
भास्करसंवाददाता | पाली
नगरपरिषद की ओर से सोमवार को चादरवाले बालाजी के निकट स्थित नवनिर्मित विश्राम गृह को तोड़ने के मामले को लेकर लोगों ने जमकर विरोध प्रदर्शन किया। इसको लेकर कांग्रेस नेता मनीष राठौड़ के नेतृत्व में आक्रोशित लोगों ने चादरवाले बालाजी रोड पर जाम लगाकर आक्रोश जताया।
मामले की जानकारी मिलने पर पुलिस मौके पर पहुंची तथा लोगों से समझाइश कर मामला शांत करवाया। करीब आधे घंटे तक जाम लगाने के बाद इलाके के आक्रोशित लोग एकजुट होकर कलेक्ट्रेट पहुंचे, जहां एडीएम बीके चांदोलिया को ज्ञापन दिया। ज्ञापन में बताया गया है कि कुछ दिनों पूर्व श्यामू हाथी की मौत हो गई। इसको लेकर चादरवाले बालाजी के निकट नगर परिषद की जमीन पर प्रशासन नगर परिषद की सहमति से हाथी को विधि-विधान से समाधि दी गई थी। समाधि स्थल पर धर्मप्रेमी लोगों द्वारा विभिन्न कार्यक्रमों का आयोजन किया गया। ज्ञापन में बताया गया है कि कार्यक्रम में नगर परिषद चेयरमैन महेंद्र बोहरा ने समाधि स्थल के साथ साधुओं के रहने के लिए विश्राम गृह का शिलान्यास भी किया था। नागरिकों का आरोप है कि धर्मप्रेमी लोगों के सहयोग से विश्राम गृह का निर्माण पूरा होने के बाद नगर परिषद की ओर से सोमवार को जेसीबी की सहायता से उसे हटा दिया गया। इस मामले को लेकर एडीएम चांदोलिया ने नगर परिषद अायुक्त को मामले की जांच कर कार्रवाई करने के निर्देश दिए हैं। इस दौरान शिव सेना के राजू देवासी, नरेश शर्मा, माणकलाल, सुरेश शर्मा, बच्चा महाराज प्रमोद शर्मा समेत बड़ी संख्या में इलाके के नागरिक मौजूद थे।
पाली. नगरपरिषदद्वार तोड़ा गया समाधि के पास चल रहा निर्माण कार्य
चादरवाले बालाजी के निकट श्यामू हाथी की समाधी के पास निर्माणाधीन नगर परिषद निर्मित कमरा बनाने पर नागरिकों ने जाम लगा कर विरोध प्रदर्शन किया।
hin_Deva hin_Deva bho_Deva hin_Deva hin_Deva hin_Deva hin_Deva